RAZPISNA DOKUMENTACIJA

##### JAVNI RAZPIS

**ZA PODELITEV KONCESIJE**

**ZA RABO TERMALNE VODE**

**IZ VRTINE Mt-2/61**

**Avgust, 2023**

**POVABILO K PREDLOŽITVI PRIJAV**

V skladu z Uredbo o koncesiji za rabo termalne vode iz vrtine Mt-2/61 za ogrevanje in potrebe kopališča v Rimski Čardi (Uradni list RS, št. 77/23, v nadaljnjem besedilu: Uredba) in s tem javnim razpisom za podelitev koncesije za rabo termalne vode iz vrtine Mt-2/61

koncedent - Republika Slovenija (v nadaljevanju: koncedent)

vabi prijavitelje, da v skladu z zahtevami iz tega povabila in navodili predložijo prijave za podelitev koncesije za rabo termalne vode za ogrevanje in potrebe kopališča iz vrtine Mt-2/61.

Prijave morajo biti v celoti pripravljene v skladu z razpisno dokumentacijo in izpolnjevati vse pogoje za udeležbo v tem javnem razpisu.

**ROK ZA PREDLOŽITEV PRIJAV**

Prijava se šteje za pravočasno, če je predložena koncedentu do 2. oktobra 2023 do 15. ure ali priporočeno po pošti, oddano do vključno 2. oktobra 2023.

Prijavitelji predložijo prijave priporočeno po pošti ali osebno na naslov: Ministrstvo za naravne vire in prostor, Dunajska 48, 1000 Ljubljana.

**ODPIRANJE PRIJAV**

Javno odpiranje prijav bo v sredo 4. oktobra 2023 ob 11 uri na lokaciji Ministrstva za naravne vire in prostor, Dunajska 47, 1000 Ljubljana, in sicer v sejni sobi 302 v III. nadstropju.

Pred pričetkom javnega odpiranja prijav se morajo prisotni predstavniki prijaviteljev, ki niso zakoniti zastopniki, izkazati s pisnim pooblastilom. Nepooblaščeni predstavniki ne morejo opravljati dejanj zastopanja.

1. **KONCEDENT**

Koncedent je Republika Slovenija (v njenem imenu Vlada Republike Slovenije).

Skladno z 10. členom Uredbe javni razpis izvede Ministrstvo za naravne vire in prostor (v nadaljnjem besedilu: ministrstvo), strokovno komisijo pa imenuje minister, pristojen za vode.

S sklepom ministra za naravne vire in prostor št. 01402-1/2023-2560-1 z dne 26.7.2023 je bila imenovana strokovna komisija za podelitev koncesije za rabo termalne vode iz vrtine Mt-2/61. Strokovno komisijo sestavljajo trije člani.

1. **PREDMET IN OBSEG KONCESIJE**

Koncedent podeljuje koncesijo za rabo termalne vode za ogrevanje in potrebe kopališča iz vrtine Mt-2/61 (ID-znak 78-2136/2-0; koordinate e: 589.569,688, n: 174.213,009, Ztal: 213).

Obseg vodne pravice, izražen kot največja dovoljena letna količina rabe termalne vode iz vrtine Mt-2/61, je 113.530 m3/leto. Največji dovoljeni trenutni pretok termalne vode iz vrtine Mt-2/61 je 6,4 l/s.

Koncesija se podeli za rabo termalne vode za ogrevanje s klasifikacijsko številko 4.2.1 in za potrebe dejavnosti bazenskega kopališča s klasifikacijsko številko 3.1.2 v skladu s Pravilnikom o klasifikaciji vrst posebne rabe vode in naplavin (Uradni list RS, št. [24/15](http://www.uradni-list.si/1/objava.jsp?sop=2015-01-0995#_blank)).

1. **ZAČETEK IN TRAJANJE KONCESIJE**

Koncesijsko obdobje začne teči z dnem sklenitve koncesijske pogodbe. Koncesija se podeli za obdobje 30 let.

1. **PODATKI O DOSTOPNOSTI RAZPISNE DOKUMENTACIJE**

Razpisna dokumentacija, potrebna za izdelavo prijav, je potencialnim ponudnikom brezplačno dostopna na spletnem portalu Vlade Republike Slovenije, Ministrstva za naravne vire in prostor v zavihku Javne objave.

1. **PREDLOŽITEV PRIJAV ZA PRIDOBITEV KONCESIJE**

Kot prijavitelj se lahko javnega razpisa udeleži vsaka pravna ali fizična oseba, ki izpolnjuje razpisne pogoje za pridobitev koncesije.

Prijave morajo biti napisane v slovenskem jeziku.

Prijave morajo prispeti na naslov:

**Republika Slovenija**

**Ministrstvo za naravne vire in prostor**

**Dunajska cesta 48**

**1000 Ljubljana**

**najkasneje do 2. oktobra 2023 do 15. ure.**

Prijave je mogoče oddati tudi osebno vsak delovni dan med 8. in 15. uro v vložišče Ministrstva za naravne vire in prostor, Dunajska 48, 1000 Ljubljana. Prijave morajo ne glede na način dostave (osebno ali po pošti) prispeti na navedeni naslov do zgoraj navedenega roka, sicer se bodo štele za prepozne. V primeru pošiljanja priporočeno po pošti veljajo kot pravočasne tudi prijave, oddane do vključno 2. oktobra 2023. Prepozno prejete in napačno označene prijave bodo s sklepom zavržene.

Prijavitelj prevzema vse stroške, vezane na izdelavo oziroma predložitev prijave.

Kontaktna oseba v zvezi z vsemi vprašanji glede javnega razpisa za podelitev koncesije je g. Aleš Jeraj, Ministrstvo za naravne vire in prostor. Vsa morebitna vprašanja v zvezi s tem javnim razpisom lahko potencialni prijavitelji posredujejo pisno po elektronski pošti ales.jeraj@gov.si.

1. **DOPOLNITVE TER POJASNILA V ZVEZI S PRIJAVO**

Strokovna komisija sme zahtevati le take dopolnitve prijav, s katerimi se odpravijo manjša odstopanja od zahtev razpisne dokumentacije in ki v nobenem primeru ne vplivajo na vsebino prijave in ocenjevanje ter razvrščanje posamezne prijave skladno s prednostnimi merili za izbor koncesionarja.

Strokovna komisija sme za potrebe pregleda, primerjave in vrednotenja prijav od prijaviteljev zahtevati pojasnila v zvezi s prijavo, pri tem pa prijavitelji prijave ne smejo dopolnjevati ali kakor koli spreminjati, kakor tudi tistih dokumentov iz prijave, ki vplivajo na vrednotenje prijave.

Strokovna komisija sme v soglasju s prijaviteljem popraviti računske napake, ki jih odkrije pri pregledu prijav.

1. **JAVNO ODPIRANJE PRIJAV**

Javno odpiranje prijav bo potekalo 4. oktobra 2023 ob 11. uri na lokaciji Ministrstva za naravne vire in prostor, Dunajska 47, Ljubljana, sejna soba št. 302 v III. nadstropju.

Pred pričetkom javnega odpiranja prijav se morajo prisotni predstavniki prijaviteljev, ki niso zakoniti zastopniki, izkazati s pisnim pooblastilom. Nepooblaščeni predstavniki ne morejo opravljati dejanj zastopanja.

Strokovna komisija bo vse pravočasne in pravilno označene prijave odprla, pri čemer bo navedeno dokumentirala v zapisniku o odpiranju prijav. Strokovna komisija vroči zapisnik o javnem odpiranju prijav v roku osmih (8) dni vsem prijaviteljem, ki bodo predložili prijave.

1. **OBVEZNI POGOJI, KI JIH MORA ZA PODELITEV KONCESIJE IZPOLNJEVATI PRIJAVITELJ IN OBVEZNA DOKAZILA, KI JIH MORA PREDLOŽITI:**

Prijavitelj mora izpolnjevati naslednje pogoje:

1. da je pravna ali fizična oseba, registrirana za opravljanje hotelskih in podobnih nastanitvenih dejavnosti. Prijavitelj za izpolnjevanje pogoja predloži izpolnjen, podpisan in žigosan obrazec Obrazec 4 »Lastna izjava« in dokazilo v skladu s točko 10. d);
2. da ima poravnave davke, prispevke in druge obvezne dajatve, vključno s koncesijskimi dajatvami. Prijavitelj za izpolnjevanje pogoja predloži izpolnjen, podpisan in žigosan obrazec Obrazec 4 »Lastna izjava« in dokazilo v skladu s točko 10. d);
3. da proti njemu ni uveden postopek prisilne poravnave, stečaja ali likvidacijski postopek. Prijavitelj za izpolnjevanje pogoja predloži izpolnjen, podpisan in žigosan obrazec Obrazec 4 »Lastna izjava« in dokazilo v skladu s točko 10. d);
4. da ni prenehal poslovati na podlagi sodne ali druge prisilne odločbe. Prijavitelj za izpolnjevanje pogoja predloži izpolnjen, podpisan in žigosan obrazec Obrazec 4 »Lastna izjava« in dokazilo v skladu s točko 10. d);
5. da mu v zadnjih petih letih pred objavo javnega razpisa ni bila izdana sodna odločba za kaznivo dejanje, ki je povezano z njegovim poslovanjem, ki je postala izvršljiva, oziroma sodna ali upravna odločba, s katero mu je prepovedano opravljati dejavnost, ki je povezana z izvajanjem koncesije, in je ta postala izvršljiva. Prijavitelj za izpolnjevanje pogoja predloži izpolnjen, podpisan in žigosan obrazec Obrazec 4 »Lastna izjava« in dokazilo v skladu s točko 10. d).

Prijavitelji, ki nimajo sedeža v Republiki Sloveniji, dokazujejo izpolnjevanje obveznih pogojev s predložitvijo dokazil v skladu s predpisi države, v kateri imajo sedež oziroma registrirano dejavnost. Če država, v kateri ima prijavitelj svoj sedež, ne izdaja takšnih dokumentov, bo koncedent namesto pisnega dokazila sprejel zapriseženo izjavo prič ali zapriseženo izjavo prijavitelja, podano pred pravosodnim ali upravnim organom, notarjem ali pristojnim organom poklicnih ali gospodarskih subjektov v državi, v kateri ima prijavitelj svoj sedež. Izjava oziroma dokazila morajo biti original oziroma overjena kopija dokumentov.

1. **PREDNOSTNA MERILA ZA IZBOR KONCESIONARJA**

V skladu z 12. členom Uredbe sta prednostni merili za izbor koncesionarja:

* lastninska ali druge stvarne pravice na nepremičninah, ki so potrebne za zagotovitev kapacitet za izvajanje hotelskih in podobnih nastanitvenih dejavnosti,
* ponujena višina plačila za koncesijo, ki ne sme biti nižja od višine, določene v 16. členu te uredbe.

Prijavitelj navede rok pridobitve gradbenega oziroma uporabnega dovoljenja za objekte, v katerih se bo rabila termalna voda na podlagi podeljene koncesije.

1. **NAVODILA PRIJAVITELJEM ZA PRIPRAVO PRIJAVE**

Prijava se šteje za popolno, če vsebuje naslednje dokumente:

a) Izpolnjen obrazec »OVOJNICA« nalepljen na zunanjo stran pisemske ovojnice, v kateri je prijava - Obrazec 1.

Obrazec 1 mora biti v celoti izpolnjen na za to predvidenih poljih in nalepljen na zunanjo stran pisemske ovojnice.

1. Izpolnjen obrazec »PRIJAVA NA JAVNI RAZPIS« - Obrazec 2.

Obrazec 2 mora biti v celoti izpolnjen in podpisan s strani zakonitega zastopnika ali pooblaščenca prijavitelja (v primeru pooblaščenca mora biti priloženo tudi pooblastilo za podpis, podpisano s strani zakonitega zastopnika) ter žigosan.

1. Izpolnjen, podpisan in žigosan obrazec »IZPOLNJEVANJE PREDNOSTNIH MERIL« - Obrazec 3.
2. Izpolnjena, podpisana in žigosana »LASTNA IZJAVA« - Obrazec 4 s predloženimi dokazili:

- dokazilo, da je prijavitelj registriran za opravljanje hotelskih in podobnih nastanitvenih dejavnosti,

- dokazilo, da ima prijavitelj poravnave vse davke, prispevke in druge obvezne dajatve, vključno s koncesijskimi dajatvami,

- dokazilo, da proti prijavitelju ni uveden postopek prisilne poravnave, stečaja ali likvidacijski postopek,

- dokazilo, da prijavitelj ni prenehal poslovati na podlagi sodne ali druge prisilne odločbe,

- dokazilo, da prijavitelju v zadnjih petih letih pred objavo javnega razpisa ni bila izdana sodna odločba za kaznivo dejanje, ki je povezano s poslovanjem prijavitelja, ki je postala izvršljiva, oziroma sodna ali upravna odločba, s katero je bilo prijavitelju prepovedano opravljati dejavnost, ki je povezana z izvajanjem koncesije, in je ta postala izvršljiva.

**Dokazilo pod 2. alinejo točke d) ne sme biti starejše več kot 5 dni, šteto od dneva oddaje prijave.**

1. Izpolnjen, podpisan in žigosan Obrazec 5 – »POOBLASTILO«.

Vsi obrazci morajo biti izpolnjeni računalniško ali lastnoročno z neizbrisljivim pisalom.

Zaželeno je, da so vsi dokumenti prijave zloženi po zgoraj navedenem vrstnem redu.

Vse listine, ki jih predloži prijavitelj, morajo biti v slovenskem jeziku (če listine niso v slovenskem jeziku, se predložijo uradni prevodi teh listin v slovenski jezik). Neprevedenih listin koncedent ne bo upošteval.

Vsak lahko vloži le eno prijavo.

**Prijavitelji morajo prijave skupaj z dokazili predložiti v enem (1) pisnem izvodu (original). Vsak prijavitelj mora celotno prijavo (skenirani vsi obrazci v .pdf formatu in vsa dokazila ter obrazci v tekstovni obliki npr. Word dokument) predložiti tudi v elektronski obliki na enem (1) nosilcu podatkov (npr. CD ali USB ključ). V primeru neskladja med vsebino posameznih izvodov, bo koncedent kot ustreznega štel originalen izvod prijavne dokumentacije in prijavitelja pozval na formalno dopolnitev prijave s kopijami dokumentacije.**

1. **POSTOPEK PREVERJANJA PRIJAV**

Vse prispele prijave bo pregledala strokovna komisija.

**Prepozne prijave** (prijave, ki bodo prispele po roku, določenem za prejem prijav) **in nepravilno predložene prijave** bodo s sklepom zavržene.

**Formalno nepopolna prijava** je prijava, ki je nepopolna v delih, ki ne vplivajo na njeno razvrstitev glede na merila. Strokovna komisija bo prijavitelja, ki bo predložil formalno nepopolno prijavo, pozvala k dopolnitvi prijave. Če prijavitelj v določenem roku prijave ne dopolni, se prijava s sklepom zavrže. Če je formalna pomanjkljivost prijave nebistvena, prijava ni formalno nepopolna.

Po roku za predložitev prijave, dopolnitev le-te ni dopustna v delih, ki vplivajo na njeno razvrstitev glede na merila. Strokovna komisija ima pravico od prijavitelja zahtevati dodatna pojasnila glede dokumentov, predloženih v prijavi in v primeru dvoma preveriti pristnost predloženih dokumentov ter resničnost v prijavi navedenih podatkov.

Strokovna komisija lahko pojasnila prijav, listine za dokazovanje izpolnjevanja pogojev ali pooblastila za pridobitev listin, če izhajajo iz uradne evidence, zahteva naknadno (po odpiranju in opravljenem pregledu prijav). V tem primeru bo strokovna komisija prijavitelja pozvala, naj v določenem roku strokovni komisiji dostavi vse zahtevane listine ali pojasnila za dokazovanje izpolnjevanja pogojev. Če bo pozvani dostavil pojasnila, listine, pooblastila oz. dokazila v nasprotju z zahtevami strokovne komisije, bo prijava zavrnjena. Listine za dokazovanje izpolnjevanja pogojev so lahko predložene v fotokopiji. Listine morajo odražati stanje na dan oddaje prijave, razen kjer je izrecno zahtevana listina za določeno obdobje oz. listina določene veljavnosti.

Sprememba prijave po roku za predložitev prijav ni možna.

Prijavitelji bodo morali prijave dopolniti ali predložiti zahtevana pojasnila v roku, ki ga bo določila strokovna komisija glede na vrsto zahtevanega dokumenta. Prijava, ki je prijavitelj ne bo dopolnil v skladu s pozivom strokovne komisije za dopolnitev, se bo zavrgla.

V primeru enakega skupnega števila dodeljenih točk na podlagi meril za ocenjevanje prijav (ocene prijav se bodo zaokrožile na dve decimalki), bo koncedent izbral tistega, ki je dosegel večje število točk pri merilu št. 1 (točka 9 razpisne dokumentacije). Če tudi to ne bo mogoče, bo izbral tistega prijavitelja, katerega prijava je prej prispela na naslov Ministrstva za naravne vire in prostor (šteje datum, ura in minuta prispetja prijave, napisana s strani vložišča na zunanji strani pisemske ovojnice, v kateri je prijava). Če se prijava pošlje priporočeno po pošti, se za dan prejetja prijave, šteje dan oddaje na pošto.

V primeru neuspešnega postopka podelitve koncesije se javni razpis ponovi.

**Pravočasne, pravilne in popolne prijave** bo strokovna komisija vsebinsko obravnavala in preverila, ali prijavitelji izpolnjujejo pogoje za podelitev koncesije. O opravljenem vsebinskem pregledu bo strokovna komisija pripravila mnenje.

V primeru, da bo koncedent prejel več prijav, bo neposredno pred izdajo odločbe o izboru koncesionarja prijavitelje povabil, da se udeležijo ustne obravnave, na kateri bodo seznanjeni s potekom postopka in njihovim uspehom v postopku (poročilom) ter da se jim bo določil rok, ki ne bo daljši od 15 dni, da podajo svoje pripombe. Če v tem roku pripombe ne bodo podane, se bo štelo, da prijavitelji nimajo pripomb.

Prijavitelji bodo na ustno obravnavo povabljeni predvidoma v roku 60 dni od javnega odpiranja prijav.

1. **IZBOR KONCESIONARJA IN PODPIS KONCESIJSKE POGODBE**

O izboru koncesionarja odloči Vlada Republike Slovenije z upravno odločbo, zoper katero ni pritožbe, dovoljen pa je upravni spor. Odločba o izboru koncesionarja bo prijaviteljem vročena v roku 75 dni od dne odpiranja prijav. Izbran prijavitelj bo pozvan k podpisu koncesijske pogodbe v roku 15 dni po dokončnosti odločbe o izboru. Vzorec koncesijske pogodbe je priloga te razpisne dokumentacije.

Odločba o izboru koncesionarja se odpravi, če v 90 dneh od njene dokončnosti ne pride do sklenitve koncesijske pogodbe iz razlogov, ki so na strani koncesionarja.

1. **OBRAZCI ZA JAVNI RAZPIS, KI SO SESTAVNI DEL RAZPISNE DOKUMENTACIJE:**

###### Obrazec 1: »OVOJNICA«

1. Obrazec 2: »PRIJAVA NA JAVNI RAZPIS«
2. Obrazec 3: »IZPOLNJEVANJE PREDNOSTNIH MERIL«
3. Obrazec 4: »LASTNA IZJAVA«
4. Obrazec 5: »POOBLASTILO«

*Obrazec 1 »OVOJNICA«*

Prijavitelj:

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Prijava (ustrezno označi):

Prijava  Umik prijave

# JAVNI RAZPIS

# ZA PODELITEV KONCESIJE

# ZA RABO TERMALNE VODE

# IZ VRTINE Mt-2/61

Rok za predložitev: 2. oktober 2023

Prejemnik:

**Ministrstvo za naravne vire in prostor**

**Dunajska 48**

**1000 Ljubljana**

**NE ODPIRAJ PRED POTEKOM ROKA!**

*Izpolni vložišče!*

Prejem:

Datum:       Ura:       Zaporedna številka:

Podpis pooblaščene osebe:

*Obrazec 2*

*»PRIJAVA NA JAVNI RAZPIS*

*za podelitev koncesije za rabo termalne vode*

*iz vrtine Mt-2/61«*

|  |  |  |
| --- | --- | --- |
| **PODATKI O PRIJAVITELJU** | | |
| **firma ali osebno ime za fizično osebo** |  | |
| **Poslovodeči prijavitelj** | DA  NE | |
| **Sedež / naslov** |  | |
| **Identifikacijska št. za DDV / Davčna št.** |  | |
| **Matična št.** |  | |
| **Št. poslovnega računa** |  | |
| **Odprtega pri banki** |  | |
| **Telefon** |  | |
| **E-naslov** |  | |
| **Zakoniti zastopnik** |  | |
| **Skrbnik pogodbe (kontaktna oseba prijavitelja odgovorna za izvajanje pogodbe)** | |  |
| **Oseba pooblaščena za podpis prijave in koncesijske pogodbe** | |  |
| **S podpisom tega obrazca se prijavljamo na JAVNI RAZPIS ZA PODELITEV KONCESIJE ZA RABO TERMALNE VODE IZ VRTINE Mt-2/61** | | |
| **S podpisom tega obrazca pod kazensko in materialno odgovornostjo izjavljamo:**  **- da v prijavi nismo navajali neresničnih ali zavajajočih podatkov in**  **- da se v celoti strinjamo z vsebino razpisne dokumentacije.** | | |

Datum: Podpis in žig:

# *Obrazec 3 »IZPOLNJEVANJE PREDNOSTNIH MERIL«*

Prijavitelj \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(firma in sedež za pravno osebo,

osebno ime in naslov za fizično osebo)

s tem obrazcem navaja zahtevane podatke, ki bodo vplivali na razvrstitev prijavitelja glede na prednostna merila po razpisni dokumentaciji. Prijavitelj ponuja sledeče:

|  |  |
| --- | --- |
| 1. | **lastninska ali druga stvarna pravica na nepremičninah, ki so potrebne za zagotovitev kapacitet za izvajanje hotelskih in podobnih nastanitvenih dejavnosti:**  nepremičnina ID znak \_\_\_\_\_\_\_\_\_\_\_  nepremičnina ID znak \_\_\_\_\_\_\_\_\_\_\_  nepremičnina ID znak \_\_\_\_\_\_\_\_\_\_\_  nepremičnina ID znak \_\_\_\_\_\_\_\_\_\_\_  Prijavitelj navede rok, v katerem bo pridobil gradbeno dovoljenje za objekte, ki so potrebni za izvajanje koncesije (nastanitveni objekti, bazeni:  Prijavitelj navede rok, v katerem bo pridobil uporabno dovoljenje za objekte, ki so potrebni za izvajanje koncesije (nastanitveni objekti, bazeni): |
| 2. | **ponujena višina plačila za koncesijo, ki ne sme biti nižja od višine, določene v 16. členu uredbe znaša:**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |

**Prijavitelj mora Obrazec 3 izpolniti v celoti.**

Datum: Podpis in žig:

###### *Obrazec 4 »LASTNA IZJAVA«*

#### IZJAVA PRIJAVITELJA

Prijavitelj: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(firma in sedež za pravno osebo,

osebno ime in naslov za fizično osebo)

pod kazensko in materialno odgovornostjo izjavljam, da:

sem registriran za opravljanje hotelskih in podobnih nastanitvenih dejavnosti po predpisih o klasifikaciji dejavnosti, in sicer šifra 55.100 skladno z Uredbo o standardni klasifikaciji dejavnosti (Uradni list RS, št. 69/07 in 17/08),

imam poravnane vse davke, prispevke in druge obvezne dajatve, vključno s koncesijskimi dajatvami,

proti meni ni uveden postopek prisilne poravnave, stečaja ali likvidacijski postopek,

nisem prenehal poslovati na podlagi sodne ali druge prisilne odločbe,

mi v zadnjih petih letih pred objavo javnega razpisa ni bila izdana sodna odločba za kaznivo dejanje, ki je povezano z našim poslovanjem, ki je postala izvršljiva, oziroma sodna ali upravna odločba, s katero mi je prepovedano opravljati dejavnost, ki je povezana z izvajanjem koncesije, in je ta postala izvršljiva.

**Za dokazovanje zgoraj navedenih postavk, mora prijavitelj k tej izjavi predložiti vsa obvezna dokazila, skladno z zahtevami iz točke 8 razpisne dokumentacije.**

Datum: Podpis in žig:

###### *Obrazec 5 »POOBLASTILO«*

#### POOBLASTILO

Prijavitelj: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(firma in sedež za pravno osebo,

osebno ime in naslov za fizično osebo)

pooblašča Ministrstvo za naravne vire in prostor, da za namen izvedbe postopka javnega razpisa za podelitev koncesije za rabo termalne vode iz vrtine Mt-2/61, zaprosi pristojne organe za potrditev navedb v prijavi in pridobitev podatkov o prijavitelju iz uradnih evidenc.

Datum: Podpis in žig: